Chrám Premenenia Pána (Odesa)

Chrám Premenenia Pána (ukr. Спасо-Преображенський кафедральний собор) je najväčší pravoslávny chrám v ukrajinskom čiernomorskom prístave Odesa. Patrí Ukrajinskej pravoslávnej cirkvi (patriarchát Moskva). História Základný kameň chrámu bol položený 14. novembra 1795. Vzhľadom na búrlivé udalosti a finančné problémy bol chrám posvätený 25. mája 1808. Od roku 1837 sa stal katedrálnym chrámom. Chrám musel byť rozšírený a následne prebehlo niekoľko rozsiahlych rekonštrukcií. V roku 1936 komunisti chrám barbarsky zničili. O jeho znovupostavení sa začalo uvažovať po páde komunistického režimu a získaní nezávislosti. Súčasnosť Práce na znovupostavení chrámu prebiehali v rokoch 1996 až 2005. Pri príležitosti 200 rokov od posvätenia chrámu bol inštalovaný 14-tonový zvon. 21. júla 2010 patriarcha Ruska Kirill I. posvätil hlavný oltár v obnovenom chráme. Galéria Iné projekty Commons ponúka multimediálne súbory na tému Chrám Premenenia Pána (Odesa) Externé odkazy Сайт, посвящённый собору Городская программа воссоздания собора Archivované 2007-09-27 na Wayback Machine Очерк о соборе Храмы Одессы Archivované 2012-03-26 na Wayback Machine